Discuție:Exorcism

message: uf. tot ce tine de intelesul mistic al actelor ritualice ale bisericii crestine trebuie cautat, in primul rand, in traditia esoterica a evreilor (Kabbalah), traditie pe care figura principala a crestinismului, Isus, fiind invatator evreu (rabi), nu putea sa n-o cunoasca. într-adevar, azi nu se mai face legatura, prea des, intre ritualurile crestine si sistemul esoteric al evreilor, deci nu este o neaparata necesitate de insistare asupra subiectului. insa, in ceea ce priveste articolul, acesta ar fi mai bun daca ar contine si referinte (note), nu numai bibliografie. IleanaCosanziana 18 martie 2007 04:10 (EET)
replies: text: Am introdus note și referințe. La unele paragrafe, referințele principale sunt constituite oricum de citatele biblice, indicate în paranteze, potrivit uzanței (fiind scurte). Dacă mai citiți articolul, m-ar ajuta să-mi spuneți unde s-ar mai impune trimiteri sau referințe, explicații suplimentare, etc. Referitor la comentariul Dv. de mai sus, observ că el cuprinde afirmații care ar trebui justificate mai amănunțit (așa cum și Dv. îmi cereați să pun note la mine :) ). De ex., e adevărat că Qabbalah, în sens larg, se referă, la modul general, la tradiția iudaismului; însă dacă o legați de ezoterism, atunci presupun că voiați să vă referiți la Qabbalah componenta mistică a iudaismului. Despre Qabbalah în acest sens, strict, se vorbește începând cu sec. XII, or Isus a trăit în sec. I, de aceea, după părerea mea, e cam forțat să-l legăm pe Isus de Qabbalah.----wt 18 martie 2007 11:31 (EET)
replies: text: :v-as fi raspuns aici, dar am vazut mai intai mesajul de pe pagina mea si am scris acolo un amplu raspuns. sper sa nu va plictisesc. :) IleanaCosanziana 18 martie 2007 23:24 (EET)
replies: text: ::Articolul are mare nevoie de o secțiune istorică. Gândiți-vă la textele patristice (sau consultați literatura din acest domeniu). Cum vedeau părinții bisericii practica exorcismului, în urma căror fenomene devenise ea necesară? Și în Evul Mediu există o bogată literatură despre subiect, nu numai de sorginte mistică (mistica creștină nu are de-a face cu Kabbala, aveți bineînțeles dreptate, wt). Vedeți theol.. teologia secolului XII și justificarea cruciadelor prin literatura exegetică despre sacramente (taine). Pentru o introducere e bun Étienne Gilson: Filozofia în Evul Mediu, în franceză/germană/engleză și Jean Danielou (L' Église des premiers temps : des origines à la fin du IIIe siècle, Essai sur le mystère de l'histoire sau Bible et liturgie). Expunerea subiectului ar fi în afară de asta mai clară, mai ușor de urmărit, dacă s-ar enumera izvoarele într-o secțiune aparte. --Gabi 20 martie 2007 20:06 (EET)
Dar și ortodocșii fac extorcisme... Ori articolul acesta se ocupă doar de ritul catolic. Cred că titlul ar trebui reconsiderat în Extorcismul în religia catolică.--Alex:D|Mesaje 20 martie 2007 20:15 (EET)

text: :Am completat titlul secțiunii "Desfășurarea exorcismului" (fără "T"!), cu "(ritualul romano-catolic)". Nu cred că ar trebui schimbat titlul întregului articol, deoarece considerațiile generale (definiție, referințele biblice și celelalte) sunt comune pentru toate confesiunile creștine; diferă doar ritualul. O să încerc să adaug și ritualul ortodox.--wt 20 martie 2007 21:15 (EET)

text: :O să încerc să introduc și o parte istorică, dar mai durează puțin...--wt 20 martie 2007 21:18 (EET)

message: Tratarea bolilor se face după sfatul medicului, nu de către preot. De aceea am adăugat categoria pseudoștiință și formatul avertisment medical. Tgeorgescu (discuție) 4 mai 2011 00:58 (EEST)
replies: text: Ar fi multe de discutat pe tema asta. Articolul de față se referă la un ritual liturgic creștin; cultul creștin nu ține de pseudoștiință. Ce-i drept, presupun că reacția se datorează celebrului caz Tanacu.

text: Totuși, în principiu, mă întreb ce sens are avertizarea cititorilor că el nu se substituie tratamentului medical... În cazul ăsta, ar trebui puse avertismente similare, de ex., și la articole despre cununia religioasă, ca nu cumva să se creadă că ea produce efecte juridice în fața statului și, de asemenea, și în cazul spovedaniei, ca cei care o folosesc să nu creadă cumva că se pot sustrage brațului legii și că mai bine să se autodenunțe la poliție... În general, la orice articol ce privește religia sau cultul, ar trebui pusă o avertizare către cititori ca să știe că pentru unii oameni toate aceste lucruri sunt bazaconii, fiindcă de fapt nu există Dumnezeu etc. etc.

text: Bănuiesc că reacții de acest gen i-a făcut pe cei care contribuiau în domeniul teologiei ortodoxe să-și facă propria wikipedie. Ar trebui însă să fie posibilă și într-o enciclopedie de uz general să se poată scrie articole privind realități religioase fără ca cineva să se simtă obligat să se delimiteze ideologic.

text: Așa-zisa "poziție științifică" față de exorcism e documentată cu articole din ziare! Posesia demonică nu este, evident, un diagnostic psihiatric, pentru simplul fapt că psihiatria nu se ocupă de așa ceva, ci doar de bolile psihice. 
--wt (discuție) 22 mai 2013 21:27 (EEST)
replies: text: :(1) Multe articole medicale de pe Wikipedia au astfel de avertismente, asta mai ales pe Wikipedia în limba engleză (dar nu lipsesc nici din Wikipedia în limba română).

text: :(2) Conform medicinii contemporane, nu există posesiune demonică ci doar tulburări mentale. Conform consensului medical, posesiunea demonică este o superstiție înapoiată. Ca atare, ritualul exorcismului este o psihoterapie sui-generis care tratează în mod fals o problemă greșit diagnosticată. Conform medicilor, bolile nu sunt provocate de demoni, ci de factori organici sau psihici, de agenți patogeni, etc. Ca atare, în secolul XXI ritualul exorcismului este o mascaradă pseudoștiințifică și doar medicii au dreptul să trateze pretinse posesiuni demonice. Tgeorgescu (discuție) 23 mai 2013 00:41 (EEST)
replies: text: ::Revenind la obiecție, într-adevăr, "posesiune demonică" nu este un diagnostic valid, taman asta e problema, că este un ansamblu de manifestări psihice maladive care sunt explicate medical prin diagnostice mult mai banale decât unul care ar presupune cauze metafizice. Tgeorgescu (discuție) 6 iunie 2013 20:51 (EEST)
thread_title:  Tratamentul bolilor 

message: * Primul caz de "malpraxis bisericesc" din România, relatat în presa internațională, 7 aprilie 2013, Gândul
thread_title:  Premiere 

message: * Am filmat o exorcizare la Mănăstirea Cernica, 26 iulie 2010, Libertatea
thread_title:  Exorcism în România 

message: * Scene de groaza la Manastirea Saharna. Cum arata slujbele de exorcizare - 2 Aprilie 2013 - PRO Dj Radio, News.pro24news.ru
* Afaceri de groază la Saharna, 20 ianuarie 2013, Jurnal.md
replies: text: : Scenele de groază continuă la Mănăstirea Saharna. Și în săptămâna Sfântului Vasile cel Mare la lăcașul sfânt nu a lipsit slujba de exorcizare care poartă numele sfântului. Aici oamenii vin fie pentru a se ruga să scape de farmece, blesteme sau duhuri rele, fie din curiozitate  ← Acest comentariu nesemnat a fost adăugat de Ark25 (discuție • contribuții).
*Mitropolia condamna “exorcismul” din Transnistria: “Forma este absolut necorespunzatoare practicii reale de exorcizare” - VIDEO, protv.md
**Une séance d'exorcisme humiliante fait scandale en Moldavie, lefigaro.fr
--XXN, 7 iunie 2015 22:18 (EEST)
thread_title:  Exorcism în Republica Moldova